Diari Oficial de la Generalitat Valenciana


Sumari del DOGV 3012, del 12-06-1997 (1997/8169)

ORDRE de 29 de maig de 1997, de la Conselleria d'Ocupació, Indústria i Comerç, per la qual es modifica l'Ordre de 7 de febrer de 1997, per la qual es regula un programa integrat de mesures de foment d'ocupació per a joves menors de 25 anys, per a l'exercici 1997.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3012

Data del DOGV
:   12-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8169


Data del document
:   29-05-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 29 de maig de 1997, de la Conselleria d'Ocupació, Indústria i Comerç, per la qual es modifica l'Ordre de 7 de febrer de 1997, per la qual es regula un programa integrat de mesures de foment d'ocupació per a joves menors de 25 anys, per a l'exercici 1997.
  
Per l'Ordre de 7 de febrer de 1997, es regula, per a l'exercici 1997, un programa integrat de mesures de foment d'ocupació per a joves menors de 25 anys en el marc del Pla d'Ocupació Juvenil 1997.
  
Entre les mesures previstes en l'esmentada ordre, s'establí un programa específic d'ajudes a la contractació, a fi d'augmentar el nivell d'ocupació amb la creació de llocs de treball, adreçat a menors de 25 anys, a través, en una primera fase, de l'expedició d'un document administratiu (xec ocupació), i, en una segona fase, de la concessió d'ajudes a aquelles empreses que contractaren joves portadors de l'esmentat document.
  
No obstant això anterior, les recents mesures adoptades pel Govern per a la millora del mercat de treball, el foment de la contractació indefinida i l'estabilitat en l'ocupació, obliguen la Generalitat Valenciana a establir d'altres actuacions que en coordinació amb aquelles contribuïsquen a l'objectiu perseguit.
  
De conformitat amb l'exposat, aquesta Conselleria d'Ocupació, Indústria i Comerç ha disposat:
  
  
Article únic
  
Deixar sense efecte les disposicions que conté el capítol II del títol I de l'Ordre de 7 de febrer de 1997, per la qual es regula un programa integrat de mesures de foment d'ocupació per a joves menors de 25 anys per a l'exercici 1997.
  
  
DISPOSICIONS ADDICIONALS
  
  
Primera
  
Les corresponents àrees de Treball faran conéixer la publicació d'aquesta ordre a aquells sol·licitants del xec ocupació als quals s'haguera expedit l'esmentat document, mitjançant la resolució a la qual es fa referència en l'article 7 de l'Ordre de 7 de febrer de 1997 esmentada.
  
  
Segona
  
Ajustant-se a la normativa pressupostària vigent, els crèdits previstos per a l'exercici 1997 consignats en la línia 402 del programa pressupostari 322.10 es destinaran a programes de foment de la contractació indefinida i d'estabilitat en l'ocupació.
  
  
DISPOSICIÓ TRANSITÒRIA
  
  
Única
  
Les persones físiques o jurídiques que a l'entrada en vigor d'aquesta ordre hagueren contractat joves menors de 25 anys als quals se'ls haguera lliurat el xec ocupació, presentaran la sol·licitud de subvenció, en la forma i amb els documents indicats en l'article 12 de l'Ordre de 7 de febrer de 1997, en el termini de 15 dies comptats des de la publicació d'aquesta ordre.
  
  
DISPOSICIÓ FINAL
  
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana
  
  
València, 29 de maig de 1997
  
  
El conseller d'Ocupació, Indústria i Comerç,
  
DIEGO SUCH PÉREZ